Neuvoston asetus (ETY) N:o 2018/93 annettu 30 päivänä kesäkuuta 1993 Luoteis-Atlantilla kalastavien jäsenvaltioiden saaliiden määriä ja kalastustoimia koskevien tilastojen toimittamisesta



Virallinen lehti nro L 186 , 28/07/1993 s. 0001 - 0020

Suomenk. erityispainos Alue 4 Nide 5 s. 0044

Ruotsink. erityispainos Alue 4 Nide 5 s. 0044



NEUVOSTON ASETUS (ETY) N:o 2018/93, annettu 30 päivänä kesäkuuta 1993, Luoteis-Atlantilla kalastavien jäsenvaltioiden saaliiden määriä ja kalastustoimintaa koskevien tilastojen toimittamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että yleissopimuksessa tulevasta monenkeskisestä yhteistyöstä Koillis-Atlantilla, joka hyväksyttiin asetuksella (ETY) N:o 3179/78 () ja jolla perustettiin Luoteis-Atlantin kalastusjärjestö (NAFO), määrätään yhteisö toimittamaan NAFOn tieteelliselle neuvostolle kaikki sen pyytämät ja tehtäviensä hoitamisessa tarvitsemat saatavissa olevat tilastolliset ja tieteelliset tiedot, NAFOn tieteellinen neuvosto pitää keskeisenä tehtäviensä hoitamisen kannalta, että sille toimitetaan ajoissa tilastot saaliiden määristä ja kalastustoiminnasta, jotta Luoteis-Atlantin kalakantojen tila voidaan arvioida, Luoteis-Atlantilla kalastavien jäsenvaltioiden saaliiden määriä koskevien tilastojen toimittamisesta 17 päivänä joulukuuta 1991 annettu neuvoston asetus (ETY) N:o 3881/91 () ei täysin täytä niitä vaatimuksia, jotka ovat tarpeen, jotta yhteisö voisi toimittaa NAFOn tiedeneuvostolle kaikki NAFOn yleissopimuksen 6 artiklan 3 kohdassa tarkoitetut tilastotiedot; on tarpeen kumota mainittu asetus, ja tämän asetuksen säännösten täytäntöönpanon helpottamiseksi on suotavaa jatkaa jäsenvaltioiden ja komission välistä kiinteää yhteistyötä, erityisesti päätöksellä 72/279/ETY () perustetussa pysyvässä maataloustilastokomiteassa, ON ANTANUT TÄMÄN ASETUKSEN: 1 artikla Jäsenvaltion on toimitettava komissiolle tiedot niiden Koillis-Atlantin alueella kalastavien alusten saaliista, jotka on rekisteröity kyseisessä jäsenvaltiossa tai purjehtivat sen lipun alla, noudattaen salassapidettävien tilastotietojen luovuttamisesta Euroopan yhteisöjen tilastotoimistolle 11 päivänä kesäkuuta 1990 annettua neuvoston asetusta (Euratom, ETY) N:o 1588/90 (). Nimellissaaliita koskevissa tiedoissa on oltava kaikki kalastustuotteet, jotka on tuotu maihin tai jälleenlaivattu merellä missä tahansa muodossa, lukuun ottamatta eriä, jotka on pyynnin jälkeen heitetty takaisin mereen, kulutettu laivassa tai käytetty syöttinä laivalla. Vesiviljelyn tuotanto ei sisälly tietoihin. Tiedot on kirjattava aluksesta puretun tai jälleenlaivatun saaliin elopainona ilmaistuna, lähimpään tonniin pyöristettynä. 2 artikla 1. Toimitettavat tiedot ovat kahdenlaisia: a) liitteessä I lueteltujen lajien vuotuiset nimellissaaliit, aluksesta puretun saaliin elopainona ilmaistuna, niillä Luoteis-Atlantin tilastollisilla kalastusalueilla, jotka luetellaan liitteessä II ja määritellään liitteessä III; b) edellä a alakohdassa määritellyt saaliit ja vastaava kalastustoiminta jaoteltuna pyyntiajankohdan (kalenterikuukausi), pyydyksen, aluksen koon ja tärkeimmän pyydettävän lajin mukaan. 2. Edellä 1 kohdan a alakohdassa tarkoitetut tiedot on toimitettava vertailuvuotta seuraavan vuoden 31 päivään toukokuuta mennessä; tiedot voivat olla alustavia lukuja. Edellä 1 kohdan b alakohdassa tarkoitetut tiedot on toimitettava vertailuvuotta seuraavan vuoden 31 päivään elokuuta mennessä ja niiden on oltava lopullisia lukuja. Edellä 1 kohdan a alakohdassa tarkoitetuissa tiedoissa on selvästi osoitettava, jos kysymys on alustavista luvuista. Tietoja ei tarvitse toimittaa niistä laji/kalastusalue-yhdistelmistä, joista ei ole ollut saaliita kyseisen vertailukauden aikana. Jäsenvaltion on ilmoitettava seuraavan vuoden 31 päivään toukokuuta mennessä komissiolle, jos se ei edellisen kalenterivuoden aikana ole kalastanut Luoteis-Atlantilla. 3. Kalastustoimintaa, kalastusvälineitä, kalastusmenetelmiä ja alusten kokoa koskevissa selostuksissa käytettävät määritelmät ja koodit on esitetty IV liitteessä. 4. Luetteloa lajeista ja tilastollisista kalastusalueista sekä kalastusalueiden kuvauksia samoin kuin säännöksiä, koodeja ja määritelmiä, jotka koskevat kalastustoimintaa, kalastusvälineitä, alusten kokoa ja kalastusmenetelmiä, voidaan muuttaa 6 artiklassa säädetyn menettelyn mukaisesti. 3 artikla Jollei yhteistä kalastuspolitiikkaa koskevissa säädöksissä toisin säädetä, jäsenvaltio saa käyttää otantatekniikkaa tietojen keräämiseksi sellaisten kalastuslaivaston osien saaliista, joiden osalta täydellinen tietojen kerääminen aiheuttaisi kohtuuttomia hallinnollisia toimenpiteitä. Jäsenvaltion on esitettävä 7 artiklan 1 kohdan mukaan laaditussa selostuksessa yksityiskohtaisesti otantamenetelmät sekä otantamenetelmällä saatujen tietojen suhteellinen osuus. 4 artikla Jäsenvaltioiden on täytettävä 1 ja 2 artiklan mukaiset velvoitteensa komissiota kohtaan toimittamalla tiedot magneettisella tietovälineellä, jonka muodosta määrätään liitteessä V. Jäsenvaltiot voivat komission annettua siihen ennalta luvan, toimittaa tiedot myös muussa muodossa ja muulla välineellä. 5 artikla Komissio toimittaa selostuksissa olevat tiedot NAFOn pääsihteerille 24 tunnin kuluessa siitä, kun se on saanut ne, jos se on mahdollista. 6 artikla 1. Jos tässä artiklassa säädettyä menettelyä on noudatettava, asian saattaa pysyvän maataloustilastokomitean, jäljempänä "komitea", käsiteltäväksi komitean puheenjohtaja omasta aloitteestaan tai jäsenvaltion edustajan pyynnöstä. 2. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. 3. a) Komissio päättää suunnitelluista toimenpiteistä, jos ne ovat komitean lausunnon mukaiset. b) Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä. Jos neuvosto ei ole ratkaissut asiaa kolmen kuukauden kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä. 7 artikla 1. Jäsenvaltioiden on toimitettava komissiolle 12 kuukauden kuluessa tämän asetuksen voimaantulosta yksityiskohtainen selostus menetelmistä, joilla tiedot saaliista ja kalastustoiminnasta on laadittu ja josta käy ilmi tietojen edustavuus ja luotettavuus. Komissio laatii jäsenvaltioiden kanssa yhteistyössä yhteenvedon selostuksista. 2. Jäsenvaltioiden on ilmoitettava komissiolle kaikista muutoksista 1 kohdan nojalla annettuihin tietoihin kolmen kuukauden kuluessa siitä kun muutos toteutettiin. 3. Siinä tapauksessa, että 1 kohdassa tarkoitettujen menetelmäselostusten perusteella ilmenee, että jokin jäsenvaltio ei voi välittömästi täyttää tämän asetuksen vaatimuksia ja että tutkimustekniikkaa ja -menetelmiä on tarpeen muuttaa, komissio voi tämän jäsenvaltion kanssa yhteistyössä sopia enintään kahden vuoden pituisesta siirtymäkaudesta, jonka kuluessa tässä asetuksessa säädetty ohjelma on toteutettava. 4. Menetelmäselostukset, siirtymäjärjestelyt, tietojen saatavuus, tietojen luotettavuus ja muut tämän asetuksen soveltamiseen liittyvät merkitykselliset seikat tutkitaan kerran vuodessa maataloustilastokomitean toimivaltaisessa työryhmässä. 8 artikla Kumotaan asetus (ETY) N:o 3881/91. 9 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1992. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 30 päivänä kesäkuuta 1993. Neuvoston puolesta Puheenjohtaja S. BERGSTEIN () EYVL N:o L 378, 30.12.1978 () EYVL N:o L 365, 31.12.1991 () EYVL N:o L 179, 7.8.1972, s. 1 () EYVL N:o L 151, 15.6.1990, s. 1 LIITE I LUETTELO LAJEISTA, JOISTA ON ILMOITETTU LUOTEIS-ATLANTIN KAUPALLISISSA NIMELLISSAALISTILASTOISSA Jäsenvaltioiden on ilmoitettava tähdellä(*) merkittyjen lajien nimellissaaliit. Muiden lajien nimellissaaliiden ilmoittaminen on vapaaehtoista yksittäisten lajien tunnistamisena. Kuitenkin silloin kun yksittäisiä lajeja koskevia tietoja ei ilmoiteta, tietojen on sisällyttävä koottuihin ryhmiin. Jäsenvaltiot voivat ilmoittaa tiedot myös sellaisista lajeista, joita luettelossa ei ole, jos lajit on selvästi yksilöity. Huom: e.m.l. on lyhenne, joka tarkoittaa "ei muualla luokiteltu". >TAULUKON PAIKKA> >TAULUKON PAIKKA> >TAULUKON PAIKKA> LIITE II LUOTEIS-ATLANTIN TILASTOLLISET KALASTUSALUEET, JOITA KOSKEVAT TIEDOT ON TOIMITETTAVA Suuralue 0 Alue 0 A Alue 0 B Suuralue 1 Alue 1 A Alue 1 B Alue 1 C Alue 1 D Alue 1 E Alue 1 F Alue 1 NK (tuntematon) Suuralue 2 Alue 2 G Alue 2 H Alue 2 J Alue 2 NK (tuntematon) Suuralue 3 Alue 3 K Alue 3 L Alue 3 M Alue 3 N Alue 3 O Alue 3 P Osa-alue 3 P n Osa-alue 3 P s Alue 3 NK (tuntematon) Suuralue 4 Alue 4 R Alue 4 S Alue 4 T Alue 4 V Osa-alue 4 V n Osa-alue 4 V s Alue 4 W Alue 4 X Alue 4 NK (tuntematon) Suuralue 5 Alue 5 Y Alue 5 Z Osa-alue 5 Z e Jakoalue 5 Z c Jakoalue 5 Z u Osa-alue 5 Z w Alue 5 NK (tuntematon) Suuralue 6 Alue 6 A Alue 6 B Alue 6 C Alue 6 D Alue 6 E Alue 6 F Alue 6 G Alue 6 H Alue 6 NK (tuntematon) 1. Luoteis-Atlantin tilastolliset kalastusalueet (sisältää kuvan) Luoteis-Atlantin kalastusjärjestön (NAFO) sopimusalueen raja Suuralueiden rajat Alueiden rajat 183-metrin (100-Fathom) ääriviiva 200-mailin kalastusvyöhykkeen raja yhdistyneenä suuralueen rajaan LIITE III LUOTEIS-ATLANTIN KALASTUSTILASTOISSA JA KALASTUKSEN SÄÄTELYSSÄ KÄYTETTYJEN NAFO-SUURALUEIDEN JA -ALUEIDEN KUVAUS Suuralue 0 Se osa NAFON sopimusaluetta, jota rajoittaa etelässä linja, joka ulottuu suoraan itään pisteestä 61°00' pohjoista leveyttä ja 65°00' läntistä pituutta pisteeseen 61°00' pohjoista leveyttä ja 59°00' läntistä pituutta, sieltä kaakkoissuunnassa pitkin loksodromia pisteeseen 60°12' pohjoista leveyttä ja 57°13' läntistä pituutta; sen jälkeen suuraluetta rajoittaa idässä sarja geodeettisia linjoja, jotka yhtyvät seuraaviin pisteisiin: >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> sieltä suoraan pohjoiseen pisteeseen 78°10' pohjoista leveyttä; tämä suuralue rajoittuu lännessä linjaan, joka alkaa pisteestä 61°00' pohjoisella leveyspiirillä ja 65°00' läntisellä pituuspiirillä ja ulottuu luoteissuunnassa pitkin loksodromia Itä-Bluffiin Baffinsaaren rannikolle (61°55' pohjoista leveyttä ja 66°20' läntistä pituutta); ja sieltä pohjoissuunnassa Baffinsaaren, Bylotsaaren, Devonsaaren ja Ellesmeresaaren rannikkoa pitkin ja 80. läntistä pituuspiiriä pitkin näiden saarien välisillä vesialueilla 78°10' pohjoiseen leveyspiiriin asti. Suuralue 0 koostuu kahdesta alueesta: Alue 0 A: se osa suuralueesta 0, joka sijaitsee pohjoiseen pisteeseen 66°15' pohjoisesta leveyspiiristä; Alue 0 B: se osa suuralueesta 0, joka sijaitsee etelään pisteeseen 66°15' pohjoisesta leveyspiiristä; Suuralue 1 Se osa NAFOn sopimusalueesta, joka sijaitsee suuralueesta itään 0, samoin pohjoisessa ja idässä loksdromia pitkin, joka yhdistää pisteet 60°12' pohjoista leveyttä ja 57°13' läntistä pituutta, joka sijaitsee pisteessä 52°15' pohjoista leveyttä ja 42°00' läntistä pituutta. Suuralue 1 koostuu kuudesta alueesta: Alue 1 A se osa suuralueesta 1, joka sijaitsee pohjoiseen pisteeseen 68°50' pohjoisesta leveyspiiristä (Christianshaab); Alue 1 B: se osa suuralueesta 1, joka sijaitsee leveyspiirin 66°15' pohjoista leveyttä (5 merimailia pohjoiseen Umanarsugssuakista) ja leveyspiirin 68°50' pohjoista leveyttä (Christinashaab) välissä; Alue 1 C se osa suuralueesta 1, joka sijaitsee leveyspiirin pisteessä 64°15' pohjoista leveyttä (viisi merimailia pohjoiseen Godthaabista) ja leveyspiirin pisteessä 66°15' pohjoista leveyttä (viisi merimailia pohjoiseen Umanarsugssuakista) välissä; Alue 1 D: se osa suuralueesta 1, joka sijaitsee leveyspiirin pisteeseen 62°30' pohjoista leveyttä (Frederikshaab Glacier) ja leveyspiirin pisteeseen 64°15' pohjoista leveyttä (neljä merimailia Godthaabista pohjoiseen) välissä; Alue 1 E: se osa suuralueesta 1, joka sijaitsee leveyspiirin pisteeseen 60°45' pohjoista leveyttä (Cape Desolation) ja leveyspiirin pisteeseen 62°30' pohjoista leveyttä (Frederikshaab Glacier) välissä; Alue 1 F: se osa suuralueesta 1, joka sijaitsee etelään leveyspiiristä pisteessä 60°45' pohjoista leveyttä (Cape Desolation). Suuralue 2 Se osa NAFOn sopimusalueesta, joka sijaitsee itään pituuspiiristä pisteestä 64°30' läntistä pituutta Hudson-salmen alueella, etelään alueesta 0, etelään ja länteen alueesta 1 ja pohjoiseen leveyspiiristä pisteestä 52°15' pohjoista leveyttä. Suuralue 2 koostuu kolmesta alueesta: Alue 2 G se osa suuralueesta 2, joka sijaitsee pohjoiseen leveyspiiristä pisteestä 57°40' pohjoista leveyttä (Cape Mugford); Alue 2 H: se osa suuralueesta 2, joka sijaitsee leveyspiirin pisteessä 55°20' pohjoista leveyttä (Hopeadale) ja leveyspiirin pisteessä 57°40' pohjoista leveyttä (Cape Mugford) välissä; Alue 2 J se osa suuralueesta 2, joka sijaitsee etelään leveyspiiristä pisteessä 55°20' pohjoista leveyttä (Hopeadale). Suuralue 3 Se osa NAFOn sopimusalueesta, joka sijaitsee etelään leveyspiiristä pisteestä 52°15' pohjoista leveyttä ja itään linjasta, joka ulottuu suoraan pohjoiseen Cape Bauldista Newfoundlandin pohjoisrannikolta pisteessä 52°15' pohjoista leveyttä; tämä suuralue sijaitsee pohjoiseen leveyspiirillä 39. pohjoista leveyttä; samoin itään ja pohjoiseen loksodromilta, joka alkaa pisteestä 39°00' pohjoista leveyttä ja 50°00' läntistä pituutta, ja jatkuu luoteissuunnassa leikaten pisteen 43°30' pohjoista leveyttä, 55°00' läntistä pituutta suuntaan pisteeseen 47°50' pohjoista leveyttä, 60°00' läntistä pituutta kunnes leikkaa suoran, joka yhdistää Cape Ray'n, Newfoundlandin rannikolla, Cape Northin Cape Breton-saarella; sieltä koillissuunnassa kyseistä linjaa pitkin Cape Ray'hin. Suuralue 3 koostuu kuudesta alueesta: Alue 3 K se osa suuralueesta 3, joka sijaitsee pohjoiseen leveyspiiriltä 49°15' pohjoista leveyttä (Cape Freels, Newfoundland); Alue 3 L: se osa suuralueesta 3, joka sijaitsee Newfoundlandin rannikon, Cape Freels'istä Cape St Mary'iin, ja seuraavan linjan välissä: alkaa Cape Freels'istä, sitten suoraan itään pisteeseen 46°30' läntistä pituutta; sieltä suoraan etelään leveyspiirille 46°00' pohjoista leveyttä; sieltä suoraan länteen pituuspiirille 54°30' läntistä pituutta, pitkin loksdromia Cape St Mary'iin Newfoundlandiin. Alue 3 M se osa suuralueesta 3, joka sijaitsee etelään leveyspiiriltä 49°15' pohjoista leveyttä ja itään pituuspiiriltä 46°30' läntistä pituutta. Alue 3 N: se osa suuralueesta 3, joka sijaitsee etelään leveyspiiriltä 46°00' pohjoista leveyttä, samoin pituuspiirien 46°30' ja 51°00' läntistä pituutta välissä; Alue 3 O se osa suuralueesta 3, joka sijaitsee etelään leveyspiiristä pisteessä 46°00' pohjoista leveyttä, samoin pituuspiirien pisteissä 51°00' ja 54°30' läntistä pituutta välissä; Alue 3 P se osa suuralueesta 3, joka sijaitsee etelään Newfoundlandin rannikolta ja länteen linjalta Cape St Mary, Newfoundland, pisteeseen 46°00' pohjoista leveyttä ja 54°30' läntistä pituutta; sieltä suoraan etelään suuralueen 3 rajalle. Alue 3 P koostuu kahdesta osa-alueesta: osa-alue 3 P n (luoteinen osa-alue): se osa alueesta 3 P, joka sijaitsee luoteeseen linjasta, joka ulottuu Burgeosaarelta, Newfoundland, jatkuen suunnilleen lounaaseen pisteeseen, joka sijaitsee pisteessä 46°50' pohjoista leveyttä ja 58°50' läntistä pituutta; osa-alue 3 P s (kaakkoinen osa-alue): se osa alueesta 3 P, joka sijaitsee kaakkoon linjasta, joka on määritelty osa-alueesta 3 P n. Suuralue 4 Se osa NAFOn sopimusalueesta, joka sijaitsee pohjoiseen leveyspiiristä pisteessä 39°00' pohjoista leveyttä, länteen suuralueesta 3, samoin itään seuraavasti kuvatun linjan linjasta, joka on kuvattu seuraavasti: alkaen Amerikan yhdysvaltojen ja Kanadan välisen kansainvälisen rajan päätepisteestä Grand Manan kanaalissa, joka sijaitsee pisteessä 44°46'35,346'' pohjoista leveyttä ja 66°54'11,253'' läntistä pituutta; sieltä suoraan etelään leveyspiirille pisteeseen 43°50' pohjoista leveyttä; sieltä suoraan länteen pituuspiirille pisteeseen 67°24'27,24'' läntistä pituutta; sitten geodeettista linjaa pitkin lounaissuunnassa pisteeseen, joka sijaitsee pisteessä 42°53'14'' pohjoista leveyttä ja 67°44'35'' läntistä pituutta; sitten geodeettista linjaa pitkin kaakkoissuunnassa pisteeseen 42°31'08'' pohjoista leveyttä ja 67°28'05'' läntistä pituutta; sieltä geodeettista linjaa pitkin pisteeseen, joka sijaitsee pisteessä 42°20' pohjoista leveyttä ja 67°18'13,15'' läntistä pituutta; sitten suoraan itään pisteeseen, joka sijaitsee 66. läntistä pituutta; sieltä kaakkoissuunnassa loksodromia pitkin pisteeseen 42°00' pohjoista leveyttä ja 65°40' läntistä pituutta; ja sitten suoraan etelään leveyspiirille 39. pohjoista leveyttä. Suuralue 4 koostuu kuudesta alueesta: Alue 4 R se osa NAFOn sopimusalueesta, joka sijaitsee Newfoundlandin rannikolla, Cape Bauld'ista Cape Ray'hin, ja seuraavasti kuvatun linjan välillä: alkaen Cape Bauldista, sieltä suoraan pohjoiseen leveyspiirille pisteeseen 52°15' pohjoista leveyttä, sieltä suoraan länteen Labradorin rannikolle; sieltä pitkin Labradorin rannikkoa Labradorin ja Quebecin välisen rajan päätepisteeseen; sieltä loksdromia pitkin lounaissuunnassa pisteeseen 49°25' pohjoista leveyttä ja 60°00' läntistä pituutta; sieltä loksdromia pitkin suoraan etelään pisteeseen, joka sijaitsee pisteessä 47°50' pohjoista leveyttä ja 60°00' läntistä pituutta; sieltä loksodromia pitkin kaakkoissuunnassa pisteeseen, jossa suuralueen 3 raja leikkaa suoran linjan, joka liittää Cape North'in, Nova Scotialla, Cape Ray'hin, Newfoundlandilla, sieltä Cape Ray'hin Newfoundlandiin; Alue 4 S: se osa suuralueesta 4, joka sijaitsee Quebecin etelärannikon, Labaradorin ja Quebecin välisen rajan päätepisteestä Pte. des Monts'iin, ja seuraavasti kuvatun linjan välissä: alkaen Pte. des Monts'ista, suoraan itään pisteeseen, joka sijaitsee pisteessä 49°25' pohjoista leveyttä ja 64°40' läntistä pituutta; sieltä loksodromia pitkin kaakkois- ja itäsuunnassa pisteeseen, joka sijaitsee pisteessä 47°50' pohjoista leveyttä ja 60°00' läntistä pituutta; sitten loksodromia pitkin koillissuunnassa Labradorin ja Quebecin välisen rajan päätepisteeseen. Alue 4 T se osa suuralueesta 4, joka sijaitsee Nova Scotian, New Brunswickin ja Quebecin rannikkojen, Cape North'ista Pte des Monts'iin, ja seuraavasti kuvatun linjan välissä: alkaen Pointe des Monts'ista, sieltä suoraan itään pisteeseen, joka sijaitsee pisteessä 49°25' pohjoista leveyttä ja 64°40' läntistä pituutta; sieltä loksodromia pitkin kaakkois- ja itäsuunnassa pisteeseen, joka sijaitsee pisteessä 47°50' pohjoista leveyttä ja 60°00' läntistä pituutta, sitten loksdromia pitkin eteläsuunnassa Cape North'iin, Nova Scotia; Alue 4 V: se osa suuralueesta 4, joka sijaitsee Nova Scotian rannikon, Cape Northista Fourchuun, ja seuraavasti kuvatun linjan välillä: alkaen Fourchu'sta, sieltä loksodromia pitkin itäsuunnassa pisteeseen, joka sijaitsee pisteessä 45°40' pohjoista leveyttä ja 60°00' läntistä pituutta; sieltä suoraan etelään pituuspiiriä 60. läntistä pituutta pitkin leveyspiirille pisteeseen 44°10' pohjoista leveyttä; sieltä suoraan itään 59. pituuspiiriin läntistä pituutta; sieltä suoraan etelään 39. leveyspiiriin pohjoista leveyttä; sieltä suoraan itään leikkauspisteeseen, jossa alueiden 3 ja 4 välinen raja kohtaa 39. pituuspiirin pohjoista leveyttä; sieltä 3 ja 4 alueen välistä rajaa pitkin ja luoteissuunnassa linjaan pitkin pisteeseen, joka sijaitsee pisteessä 47°50' pohjoista leveyttä ja 60°00' läntistä pituutta; ja sieltä loksodromia pitkin eteläsuunnassa Cape North'iin, Nova Scotia. Alue 4 V koostuu kahdesta osa-alueesta: osa-alue 4 V n (pohjoinen osa-alue): se osa alueesta 4 V, joka sijaitsee pohjoiseen leveyspiiristä pisteestä 45°40' pohjoista leveyttä; osa-alue 4 V s (eteläinen osa-alue): se osa alueesta 4 V, joka sijaitsee etelään leveyspiiristä pisteestä 45°40' pohjoista leveyttä; Alue 4 W se osa suuralueesta 4, joka sijaitsee Nova Scotian rannikon, Halifaxista Fourchuun, ja seuraavasti kuvatun linjan välillä: alkaen Fourchu'sta, sieltä loksodromia pitkin itäsuunnassa pisteeseen, joka sijaitsee pisteessä 45°40' pohjoista leveyttä ja 60°00' läntistä pituutta; sieltä suoraan etelään pitkin 60. pituuspiiriä läntistä pituutta leveyspiirille pisteeseen 44°10' pohjoista leveyttä; sieltä suoraan itään 59. pituuspiirille läntistä pituutta; sieltä suoraan etelään 39. leveyspiirille pohjoista leveyttä; sieltä suoraan länteen pituuspiirille pisteeseen 63°20' läntistä pituutta; sieltä suoraan pohjoiseen tämän pituuspiirin pisteeseen, joka sijaitsee pisteessä 44°20 pohjoista leveyttä; sieltä loksodromia pitkin luoteissuunnassa Halifaxiin, Nova Scotia; Alue 4 X se osa suuralueesta 4, joka sijaitsee suuralueen 4 läntisen rajan ja New Brunswickin ja Nova Scotian rannikon välillä, sieltä New Brunswickin ja Mainen väliseltä rajalta Halifaxiin, ja seuraavasti kuvatun linjan välillä: alkaen Halifaxista, sieltä loksodromia pitkin kaakkoissuunnassa pisteeseen, joka sijaitsee pisteessä 44°20' pohjoista leveyttä, 63°20' läntistä pituutta; sieltä suoraan etelään 39. leveyspiirille pohjoista leveyttä; sieltä suoraan länteen pituuspiirille pisteeseen 65°40' läntistä pituutta. Suuralue 5 Se osa NAFOn sopimusalueesta, joka sijaitsee länteen alueen 4 länsirajasta, pohjoiseen leveyspiiristä 39. pohjoista leveyttä ja itään pituuspiiristä pisteeseen 71°40' läntistä pituutta. Suuralue 5 koostuu kahdesta alueesta: Alue 5 Y se osa suuralueesta 5, joka sijaitsee Mainen, New Hamshiren ja Massachusetts'in rannikoiden, Mainen ja New Brunswickin välisestä rajasta lähtien Cape Cod'lla sijaitsevaan pisteeseen 70°00' läntistä pituutta (noin 42° pohjoista leveyttä) ja seuraavasti kuvatun linjan välillä: alkaen pisteestä Cape Codilla, joka sijaitsee pisteessä 70°00' läntistä pituutta (noin 42°00' pohjoista leveyttä), ja suoraan pohjoiseen pisteeseen 42°20' pohjoista leveyttä; sieltä suoraan itään pisteeseen 67°18'13,15'' läntistä pituutta suuralueiden 4 ja 5 rajalle; sieltä kyseistä rajaa pitkin Kanadan ja Amerikan yhdysvaltain väliselle rajalle; Alue 5 Z: se osa suuralueesta 5, joka sijaitsee etelään ja itään alueesta 5 Y. Alue 5 Z koostuu kahdesta osa-alueesta: osa-alue 5 Z e (itäinen osa-alue): se osa alueesta 5 Z, joka sijaitsee itään pituuspiiristä 70. läntistä pituutta; Tilastotarkoituksia varten osa-alue 5 Z e on jaettu kahteen jakoalueeseen: jakoalue 5 Z c: se osa osa-alueesta 5 Z e, joka sijaitsee pohjoiseen geodeettiselta linjalta, joka yhdistää pisteen, jossa geodettinen linja, joka muodostaa USA:n ja Kanadan välisen rajan pisteestä 42°31'08'' pohjoista leveyttä 67°28'05'' läntistä pituutta pisteeseen 40°27'05'' pohjoista leveyttä 65°41'59'' läntistä pituutta, kohtaa 42. pohjoisen leveyspiirin, pisteeseen, jossa sen jatke kohtaa pisteen 65°40' läntistä pituutta; jakoalue 5 Z u: se osa osa-alueesta 5 Z e, joka sijaitsee etelään geodeettiselta linjalta, joka yhdistää pisteen, jossa geodeettinen linja, joka muodostaa USA:n ja Kanadan välisen rajan 42°31'08'' pohjoista leveyttä ja 67°28'05'' läntistä pituutta pisteeseen 40°27'05'' pohjoista leveyttä ja 65°41'59'' läntistä pituutta, kohtaa 42. pohjoisen leveyspiirin, pisteen, jossa sen jatke kohtaa pituuspiirin 65°40' läntistä pituutta; osa-alue 5 Z w (läntinen osa-alue): se osa-alueesta 5 Z, joka sijaitsee länteen pituuspiiriltä 70. läntistä pituutta. Suuralue 6 Se osa NAFOn sopimusalueesta, jota rajoittaa linja, joka alkaa Rhode Islandin rannikolta pisteestä 71°40' läntistä pituutta; sieltä suoraan etelään pisteeseen 39°00' pohjoista leveyttä; sieltä suoraan itään pisteeseen 42°00' läntistä pituutta; sieltä suoraan etelään pisteeseen 35°00' pohjoista leveyttä; sieltä suoraan länteen Pohjois-Amerikan rannikolle; sieltä pohjoiseen Pohjois-Amerikan rannikkoa pitkin pisteeseen 71°40' läntistä pituutta Rhode Islandilla. Suuralue 6 koostuu kahdeksasta alueesta: Alue 6 A: se osa suuralueesta 6, joka sijaitsee pohjoiseen leveyspiiriltä 39. pohjoista leveyttä ja länteen suuralueesta 5. Alue 6 B: se osa suuralueesta 6, joka sijaitsee länteen pituuspiiriltä 70. läntistä pituutta, etelään leveyspiiriltä 39. pohjoista leveyttä, ja pohjoiseen ja länteen linjalta, joka kulkee länteen leveyspiiriä 37. pohjoista leveyttä pitkin leveyspiiriin 76. läntistä pituutta; sieltä suoraan etelään Cape Henry'iin, Virginia; Alue 6 C: se osa suuralueesta 6, joka sijaitsee länteen pituuspiiristä 70. läntistä pituutta ja etelään alueesta 6 B; Alue 6 D: se osa suuralueesta 6, joka sijaitsee itään alueista 6 B ja 6 C, ja länteen pituuspiiriltä 65. läntistä pituutta. Alue 6 E: se osa suuralueesta 6, joka sijaitsee itään alueesta 6 D ja länteen pituuspiiriltä 60. läntistä pituutta; Alue 6 F: se osa suuralueesta 6, joka sijaitsee itään alueesta 6 E ja länteen pituuspiiriltä 55. läntistä pituutta. Alue 6 G: se osa suuralueesta 6, joka sijaitsee itään alueesta 6 F ja länteen pituuspiiriltä 50. läntistä pituutta; Alue 6 H: se osa suuralueesta 6, joka sijaitsee itään alueesta 6 G ja länteen pituuspiiriltä 42. läntistä pituutta. LIITE IV SAALISTIETOJEN TOIMITTAMISESSA KÄYTETTÄVÄT MÄÄRITELMÄT JA KOODIT a) PYYDYSLUETTELO (Kalanpyydysten kansainvälisen tilastoluokituksen (ISSCFG) mukaan) >TAULUKON PAIKKA> >TAULUKON PAIKKA> b) PYYNTIPONNISTUKSEN MITTOJEN MÄÄRITELMÄT PYYDYSLUOKAN MUKAAN Tiedot on annettava seuraavista kolmesta pyyntiponnistustasosta, jos mahdollista. Luokka A >TAULUKON PAIKKA> >TAULUKON PAIKKA> Luokka B "Kalastuspäivillä" tarkoitetaan sellaisten päivien lukumäärää, jolloin kalastusta on harjoitettu. Jos kalastuksesta huomattava osa on ollut kalojen etsintää, etsintään käytetyt päivät on laskettava "kalastuspäiviksi", vaikka kyseisinä päivinä ei olisikaan kalastettu. Luokka C Pyyntipaikalla vietettyihin päiviin olisi kalastuspäivien ja etsintäpäivien lisäksi laskettava kaikki muutkin päivät, jolloin alus on ollut pyyntipaikalla. Arvioitu pyyntiponnistusprosentti (suhteellinen pyyntiponnistus) Jos vastaavia pyyntiponnistuksen mittayksiköitä ei ole käytettävissä kokonaissaaliin osalta, ilmoitetaan arvioitu pyyntiponnistusprosentti, jonka laskutapa on seuraava: (Kokonaissaalis) (Saalis, jonka osalta pyyntiponnistus on kirjattu)] × 100 (kokonaissaalis) c) ALUSTEN KOKOLUOKAT (Kalastusalusten kansainvälisen tilastoluokituksen mukaan [ISSCFV]) Tonniluokat: >TAULUKON PAIKKA> d) TÄRKEIN PYYDETTÄVÄ LAJI Laji, johon kalastus pääasiallisesti kohdistui. Olennainen osa saalista voi kuitenkin olla muuta lajia. Lajit merkitään kolmikirjaimisella aakkosellisella tunnuksella (ks. liite 1). LIITE V TIETOJEN SIIRTÄMINEN MAGNEETTISELLA TIETOVÄLINEELLÄ a) Magneettiset tietovälineet: Tietokonenauhat: yhdeksän uraa, joiden tiheys 1600 tai 6250 BPI; ja EBCDIC tai ASCII koodaus, mieluiten nimiöimätön. Mikäli nimiöity, tulisi myös tiedoston loppumerkistä ilmoittaa. Levykkeet: MS-DOS-formatoidut 3,5'' 720 Kb tai 1,4 MB:n levykkeet tai 5,25'' 360 K tai 1,2 Mtavun levykkeet. b) Tietueen rakenne Tiedot, jotka toimitetaan 2 artiklan 1 kohdan a alakohdan soveltamiseksi: >TAULUKON PAIKKA> Tiedot, jotka toimitetaan 2 artiklan 1 kohdan b alakohdan soveltamiseksi: >TAULUKON PAIKKA> Huomautukset: a) Kaikki numerokentät tulisi tasata oikealle ja aloittaa tyhjämerkillä. Kaikki aakkosnumeeriset kentät tulisi tasata vasemmalle ja osoittaa loppuun tulevalla tyhjämerkillä. b) Saalis on ilmoitettava maihintuotuna elopainona, joka on pyöristetty lähimpään tonniin. c) Määrät (tavut 19 26), jotka ovat pienempiä kuin puoli yksikköä, on merkittävä seuraavasti "-1". d) Tuntemattomat määrät (tavut 49 56) on merkittävä seuraavasti "-2". e) Maakoodit (ISO-koodit): Belgia BEL Tanska DNK Ranska FRA Saksan liittotasavalta DEU Kreikka GRC Irlanti IRL Italia ITA Luxembourg LUX Alankomaat NLD Portugali PRT Espanja ESP Yhdistynyt kuningaskunta GBR Englanti ja Wales GBRA Skotlanti GBRB Pohjois-Irlanti GBRC